PJW ร่วง 1.69% หลังกำไรปี 60 วูบเกือบ 76% เหลือ 33.96 ลบ. หลังรายได้ลด-รายจ่ายพุ่ง
PJW ร่วง 1.69% หลังกำไรปี 60 วูบเกือบ 76% เหลือ 33.96 ลบ. หลังรายได้ลด-รายจ่ายพุ่ง โดย ณ เวลา 15.11 น. ราคาอยู่ที่ระดับ 2.32 บาท ลบ 0.04 บาท หรือ 1.69% สูงสุด 2.36 บาท ต่ำสุด 2.30 บาท ด้วยมูลค่าซื้อขาย 1.86 ล้านบาท
15 ก.พ. 2561

ผู้สื่อข่าวรายงานว่าหุ้นบริษัท ปัญจวัฒนาพลาสติก จำกัด (มหาชน) หรือ PJW ณ เวลา 15.11 น. ราคาอยู่ที่ระดับ 2.32 บาท ลบ 0.04 บาท หรือ 1.69% สูงสุด 2.36 บาท ต่ำสุด 2.30 บาท ด้วยมูลค่าซื้อขาย 1.86 ล้านบาท

พร้อมกันนี้ PJW รายงานผลการดำเนินงานปี 60 สิ้นสุดวันที่ 31 ธ.ค.60 (รวมบริษัทย่อย) ดังนี้

ทั้งนี้ผลการดำเนินงานประจำปี 60 มีกำไรลดลง เนื่องจากยอดขายของลูกค้ากลุ่มอุตสาหกรรมบรรจุภัณฑ์น้ำมันหล่อลื่นที่มียอดขายลดลงอย่างมากในไตรมาสที่ 3 จากสภาวะตลาดในประเทศ
อย่างไรก็ดี แนวโน้มเริ่มดีขึ้นในช่วงปลายไตรมาสที่ 4 นอกจากนี้ ในส่วนของกลุ่มอุตสาหกรรมบรรจุภัณฑ์นมและนมเปรี้ยวมีการยกเลิกผลิตภัณฑ์บางตัว ซึ่งเป็นตลาดส่งออกต่างประเทศทำให้ยอดขายลดลงจากปีก่อน ในส่วนของลูกค้ากลุ่มชิ้นส่วนพลาสติกที่ใช้ในอุตสาหกรรมยานยนต์มียอดขายที่ลดลงเนื่องจากอยู่ระหว่างปลายโมเดลและกำลังจะมี Minor Change
ขณะที่อัตรากำไรขั้นต้นรวมเท่ากับ 14.65% ลดลงจากปีก่อนที่ 16.93% เนื่องจากยอดขายที่ลดลง ในขณะที่มีค่าใช้จ่ายค่าเสื่อมราคาเพิ่มขึ้นจากการสั่งซื้อเครื่องจักรและรายจ่ายเพื่อปรับปรุงโรงงานและเครื่องจักรที่ล้าสมัย
นอกจากนี้ อัตรากำไรสุทธิรวม เท่ากับ 1.26% ลดลงจากปีก่อนที่ 5.11% ซึ่งมาจากอัตรากำไรขั้นต้นที่ลดลง และสัดส่วนค่าใช้จ่ายในการขายและบริหารรวมต่อยอดขายรวมเพิ่มขึ้น โดยเฉพาะอย่างยิ่งเพื่อการเตรียมความพร้อมสำหรับงานนิวโมเดลของส่วนงานชิ้นส่วนยานยนต์และโรงงานพ่นสี